রবার্ট এ হাইনলাইন (৭ই জুলাই, ১৯০৭ - ৮ই মে, ১৯৮৮) প্রখ্যাত মার্কিন লেখক যার লেখার সাহিত্যিক মান ও সংবেদনশীলতা কল্পবিজ্ঞান সাহিত্যের জগতে সবচেয়ে উৎকৃষ্ট বলে গণ্য করা হয়। কল্পবিজ্ঞান সাহিত্য নামক ঘরানাটি বিনির্মাণেও তার অনেক ভূমিকা রয়েছে। হাইনলাইন, আইজ্যাক আসিমভ, এবং আর্থার সি ক্লার্ক কে একসাথে অনেক সময় মার্কিন কল্পবিজ্ঞান জগতের "বিগ থ্রি" বলা হয়।  হাইনলাইন ১৯২৯ সালে মার্কিন নৌ অ্যাকাডেমি থেকে পাশ করে পাঁচ বছর নৌবাহিনীতে কাজ করেন। এরপর সামরিক জীবনের সমাপ্তি ঘটিয়ে ইউনিভার্সিটি অফ ক্যালিফোর্নিয়া অ্যাট লস এঞ্জেলেস-এ পদার্থবিজ্ঞান ও গণিতের উপর স্নাতক ডিগ্রি অর্জন করেন। ১৯৩৯ সাল থেকে তার পেশাদার লেখক জীবন শুরু হলেও মাঝে দ্বিতীয় বিশ্বযুদ্ধের সময় আবার নৌবাহিনীর হয়ে কিছুকাল কাজ করেছিলেন।  তার প্রথম গল্প "লাইফ-লাইন" অ্যাকশন ও রোমাঞ্চ গল্প প্রকাশক মার্কিন পাল্প সাময়িকী অ্যাস্টাউন্ডিং সায়েন্স ফিকশন-এ প্রকাশিত হয়। ১৯৪২ সালে প্রকৌশলী হিসেবে যুদ্ধে যোগ দেয়ার পূর্ব পর্যন্ত এই সাময়িকীতে লেখা চালিয়ে গেছেন; পরবর্তীতে বিখ্যাত হওয়া আরও বেশ কয়েকজন কল্পবিজ্ঞান লেখক তখন এতে লিখতেন। পাঁচ বছরের বিরতি শেষে ১৯৪৭ সালে হাইনলাইন আবার কলম হাতে নেন, তবে এবার তার লক্ষ্য হয়ে উঠে আরও পরিণত পাঠকদের জন্য লেখা। সে বছরই তার প্রথম বই রকেট শিপ গ্যালিলিও প্রকাশিত হয়। এরপর একটানা লিখে গেছেন, সারা জীবনে ছোট-বড়দের জন্য লেখা প্রচুর গল্প-উপন্যাস জমা হয় তার ঝুলিতে।  ১৯৪০-এর দশকের পর তিনি সহজে ছোটো কলেবরের কাহিনী লিখতেন না। তার জনপ্রিয়তা ধীরে ধীরে বাড়তে থাকে, তবে সম্ভবত সর্বোচ্চ শিখরে পৌঁছায় স্ট্রেঞ্জারস ইন আ স্ট্রেইঞ্জ ল্যান্ড (১৯৬১) প্রকাশের মধ্য দিয়ে যাকে অনেক সময় তার সেরা কীর্তি হিসেবে বিবেচনা করা হয়। বিচিত্র রকমের বিষয়ে উৎসাহ এবং প্রযুক্তি ও চরিত্র গঠনের দিকে নিবিড় মনোযোগের কারণে তার একটি বিশাল একনিষ্ঠ পাঠকগোষ্ঠী গড়ে উঠেছে। তার সবচেয়ে জনপ্রিয় বইগুলোর মধ্যে রয়েছে দ্য গ্রিন হিলস অফ আর্থ (১৯৫১), ডাবল স্টার (১৯৫৬), দ্য ডোর ইন্টু সামার (১৯৫৭), সিটিজেন অফ দ্য গ্যালাক্সি (১৯৫৭), এবং মেটুজেলা'স চিলড্রেন (১৯৫৮)।Robert A. Heinlein, Encyclopedia Britannica, collected on 24 Sep. 2013   রচনাবলি   উপন্যাস   ইংরেজি নাম  বাংলা প্রতিবর্ণকৃত রূপ  প্রকাশের সন  মন্তব্য  Rocket Ship Galileo  রকেট শিপ গ্যালিলিও  ১৯৪৭    Beyond This Horizon  বিয়ান্ড দিস হরাইজন  ১৯৪৮  ১৯৪২ সালে ছদ্মনামে প্রথম প্রকাশিত  Space Cadet  স্পেইস ক্যাডেট  ১৯৪৮    Red Planet  রেড প্ল্যানেট  ১৯৪৯    Sixth Column  সিক্সথ কলাম  ১৯৪৯  ১৯৪১ সালে ধারাবাহিক প্রকাশনা শুরু  Between Planets   বিটুইন প্ল্যানেটস ১৯৫১    The Puppet Masters  দ্য পাপেট মাস্টার  ১৯৫১  ১৯৯০ সালে মরণোত্তর পুনরায় প্রকাশিত  The Rolling Stones  দ্য রোলিং স্টোনস  ১৯৫২  বা স্পেস ফ্যামিলি স্টোন  Farmer in the Sky  ফার্মার ইন দ্য স্কাই  ১৯৫৩  বয়'স লাইফ সাময়িকীতে ১৯৫০ ধারাবাহিক প্রকাশনা শুরু  Starman Jones  স্টারম্যান জোন্স  ১৯৫৩    The Star Beast  দ্য স্টার বিস্ট  ১৯৫৪    Tunnel in the Sky  টানেল ইন দ্য স্কাই  ১৯৫৫    Double Star  ডাবল স্টার  ১৯৫৬  হুগো পুরস্কার বিজয়ী  Time for the Stars  টাইম ফর দ্য স্টারস  ১৯৫৬    Citizen of the Galaxy  সিটিজেন অফ দ্য গ্যালাক্সি  ১৯৫৭    The Door into Summer  দ্য ডোর ইন্টু সামার  ১৯৫৭   Have Space Suit—Will Travel  হ্যাভ স্পেস স্যুট- উইল ট্র্যাভেল  ১৯৫৮  হুগো পুরস্কার মনোনীত  Methuselah's Children  মেটুজেলা'স চিলড্রেন  ১৯৫৮  ১৯৪১ সালে ধারাবাহিকভাবে প্রকাশিত  Starship Troopers  স্টারশিপ ট্রুপারস  ১৯৫৯  হুগো পুরস্কার বিজয়ী  Stranger in a Strange Land  স্ট্রেঞ্জার ইন আ স্ট্রেইঞ্জ ল্যান্ড  ১৯৬১  হুগো পুরস্কার বিজয়ী  Podkayne of Mars  পডকেইন অফ মার্স  ১৯৬৩    Orphans of the Sky  অর্ফ্যানস অফ দ্য স্কাই  ১৯৬৩  ১৯৪১ সালে প্রকাশিত দুটি উপন্যাসের সমন্বিত রূপ  Glory Road  গ্লোরি রোড  ১৯৬৩  হুগো পুরস্কার মনোনীত  Farnham's Freehold  ফার্নহ্যামস ফ্রিহোল্ড  ১৯৬৫    The Moon Is a Harsh Mistress  দ্য মুন ইজ আ হার্শ মিস্ট্রেস  ১৯৬৬     I Will Fear No Evil  আই উইল ফিয়ার নো ইভিল  ১৯৭০   Time Enough for Love  টাইম ইনাফ ফর লাভ  ১৯৭৩  হুগো, নেবুলা ও লোকাস পুরস্কার মনোনীত  The Number of the Beast  দ্য নাম্বার অফ দ্য বিস্ট  ১৯৮০   Friday  ফ্রাইডে  ১৯৮২  হুগো, নেবুলা ও লোকাস পুরস্কার মনোনীত  Job: A Comedy of Justice  জবঃ আ কমেডি অফ জাস্টিস  ১৯৮৪  হুগো ও নেবুলা মনোনীত, লোকাস পুরস্কার বিজয়ী  The Cat Who Walks Through Walls  দ্য ক্যাট হু ওয়াকস থ্রু ওয়ালস  ১৯৮৫   To Sail Beyond the Sunset  টু সেইল বিয়ান্ড দ্য সানসেট  ১৯৮৭   For Us, The Living: A Comedy of Customs  ফর আস, দ্য লিভিং আ কমেডি অফ কাস্টমস  ২০০৩  মরণোত্তর, ১৯৩৯ সালে লিখিত  Variable Star  ভ্যারিয়েবল স্টার  ২০০৬  হাইনলাইনের ১৯৫৫ সালের রূপরেখা অনুযায়ী স্পাইডার রবিনসন কর্তৃক লিখিত   তথ্যসূত্র    বহিঃসংযোগ   হাইনলাইন সোসাইটি এবং তাদের প্রশ্নোত্তর   রবার্ট ও ভার্জিনিয়া হাইনলাইন পুরস্কার  1952 হাইনলাইনের কলোরাডোর বাড়িতে জনপ্রিয় বলবিজ্ঞানের ট্যুর  আইএমডিবিতে রবার্ট হাইনলাইন  রবার্ট এ হাইনলাইনএর অনলাইন কল্পকাহিনী - ফ্রি স্পেকুলেটিভ ফিকশন অনলাইন; "দ্য লাস্ট ডেইজ অফ দ্য ইউনাইটেড স্টেট্‌স" নিবন্ধটি সহ  ROBERT HEINLEIN AT 100   হাইনলাইন সংগ্রহশালা  বিষয়শ্রেণী:মার্কিন কল্পবিজ্ঞান লেখক বিষয়শ্রেণী:মার্কিন ঔপন্যাসিক বিষয়শ্রেণী:মার্কিন ছোটগল্পকার বিষয়শ্রেণী:মার্কিন বিজ্ঞান লেখক বিষয়শ্রেণী:১৯০৭-এ জন্ম বিষয়শ্রেণী:১৯৮৮-এ মৃত্যু বিষয়শ্রেণী:মার্কিন অজ্ঞেয়বাদী বিষয়শ্রেণী:জার্মান বংশোদ্ভূত মার্কিন ব্যক্তি বিষয়শ্রেণী:২০শ শতাব্দীর মার্কিন ঔপন্যাসিক বিষয়শ্রেণী:২০শ শতাব্দীর মার্কিন ছোটগল্পকার বিষয়শ্রেণী:মার্কিন পুরুষ ঔপন্যাসিক বিষয়শ্রেণী:মার্কিন পুরুষ ছোটগল্পকার বিষয়শ্রেণী:মার্কিন বিজ্ঞান কল্পকাহিনী লেখক বিষয়শ্রেণী:ক্যালিফোর্নিয়ার ডেমোক্র্যাট বিষয়শ্রেণী:দ্বিতীয় বিশ্বযুদ্ধের মার্কিন নৌ কর্মকর্তা বিষয়শ্রেণী:২০শ শতাব্দীর মার্কিন পুরুষ লেখক বিষয়শ্রেণী:২০শ শতাব্দীর ছদ্মনামধারী লেখক